PÁLYÁZATI FELHÍVÁS

Kiskőrös Város Önkormányzata csatlakozott a hátrányos szociális helyzetű felsőoktatási hallgatók, illetőleg felsőoktatási tanulmányokat kezdeni kívánó fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2021. évi fordulójához.

Az **„A” típusú pályázatra** azok a Kiskőrös területén állandó lakóhellyel rendelkező, hátrányos szociális helyzetű **felsőoktatási hallgatók** jelentkezhetnek, akik felsőoktatási intézményben (felsőoktatási hallgatói jogviszony keretében) **teljes idejű (nappali munkarend)** alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.

A **„B” típusú pályázatra** azok a Kiskőrös területén állandó lakóhellyel rendelkező, hátrányos szociális helyzetű fiatalok jelentkezhetnek, akik

a) a **2020/2021. tanévben utolsó éves, érettségi előtt álló középiskolás**;

 vagy

b) **felsőfokú végzettséggel nem rendelkező, felsőoktatási intézménybe még felvételt nem nyert, érettségizettek**;

és **a 2021/2022. tanévtől kezdődően** felsőoktatási intézmény keretében **teljes idejű (nappali munkarend)** alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

További feltétel, hogy a pályázó és a pályázóval egy háztartásban élők a szociális igazgatásról és szociális ellátásokról szóló 1993. évi III. törvény 4. §. (1) bekezdés b) pontja szerinti **vagyonnal ne rendelkezzenek**.

**A pályázat rögzítésének és az önkormányzathoz történő benyújtásának határideje: 2020. november 5.**

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerben (EPER-Bursa rendszer) egyszeri pályázói regisztráció szükséges, melynek elérése: [https://bursa.emet.hu/paly/palybelep.aspx](https://bursa.emet.hu/paly/palybelep.aspx%20)

Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokban léphetnek be az EPER-Bursa rendszerbe.

A személyes és pályázati adatok ellenőrzését, feltöltését követően a pályázati űrlapot kinyomtatva és aláírva a Kiskőrösi Polgármesteri Hivatal Közigazgatási Osztályán (6200 Kiskőrös, Petőfi Sándor tér 1. emelet 8. számú iroda) egy példányban – a kötelező mellékletekkel együtt - kell benyújtani. A pályázati űrlap csak a pályázati kiírásban meghatározott csatolandó mellékletekkel együtt érvényes.

A pályázathoz - a szociális rászorultság megítéléshez szükséges – **kötelezően kitöltendő nyilatkozatok** ( jövedelem-és vagyonnyilatkozat, illetve nyilatkozat őstermelésből származó jövedelmekről) **letölthetők** az EPER-Bursa rendszerből, illetve a **részletes pályázati kiírás, valamint a kötelezően kitöltendő nyilatkozatok** megtalálhatók Kiskőrös Város honlapján - [www.kiskoros.hu](http://www.kiskoros.hu) –oldalon.